# Opgavetyper version 2018

[Opgavetyper version 2018 1](#_Toc517250915)

[Skriftlige eksaminer i international økonomi - formalia 1](#_Toc517250916)

[Muligheder og begrænsninger i roller 2](#_Toc517250917)

[Hvordan løses opgaverne. 2](#_Toc517250918)

[Selve opgaverne 3](#_Toc517250919)

[Bilag 1: Oversigt over faglig mål og opgaver 5](#_Toc517250920)

## Skriftlige eksaminer i international økonomi - formalia

Den skriftlige eksamen i international økonomi skal som følge af gymnasiereformen justeres. Dette betyder at der allerede fra 2019 kun er en skriftlig eksamen eleverne kan gå til. Der vil således ske en sammensmeltning af ”netopgaven” og ”papiropgaven”, så der i 2020 kun vil være en opgave – heller ikke A og B. Rammerne for opgaven fremgår af bekendtgørelsen:

*Den skriftlige prøve*

*Grundlaget for den skriftlige prøve er et centralt stillet opgavesæt, hvortil der er knyttet et antal spørgsmål. Prøvens varighed er fem en halv time. Prøven er todelt.*

*Ved prøvens start udleveres alene opgaveformuleringen, som eksaminanderne i grupper eller individuelt kan benytte til forberedelse. Efter 45 minutter udleveres bilagsmaterialet. De resterende 4 timer og 45 minutter anvendes af eksaminanderne til at udforme en individuel besvarelse.*

Som en del af ændringerne i opgaven forestiller jeg mig at opgaverne fremstår sværere, men at de til gengæld er mere ens. Der skal være et antal roller, og et pænt antal opgaver til delopgave 1, et mindre til delopgave to og delopgave 3 er notatet. Opgaverne vil være systematiske således at notatet er afsluttende og baseret på en neutral rolle som økonom.

I skoleåret 2018/2019 vil udviklingsopgaven med den skriftlige opgave være fokuseret på udvikling af typeopgaver og udvikling af opgaveeksempler til undervisningen som eleverne skal bruge til at være sikre på at de ved hvad der kræves af de skriftlige eksaminer.

I kalenderåret 2019 vil FLIOE endvidere afholde endageskurser i arbejdet med træning og bedømmelse af skriftlige eksamensopgaver.

Det ser således ud at de opgaver der er med i ”mulige opgaver i 2020 og 2021” er præsenteret under opgave 1, 2 og 3. Derunder er der med blåt angivet ”boblere”, som kan have to formål:

1. **pædagogisk:** Ved at arbejde med dette/disse roller styrkes elevernes evne til at løse de opgaver der kan komme til eksamen.
2. **Udviklingsorienteret:** Opgaverne kan tænkes at indgå i eksamensopgaver fra 2022, hvis vi kan se relevansen og det kan bedømmes med rimelig sikkerhed.

## Muligheder og begrænsninger i roller

I forbindelse med opgaverne vil der være en rolle der er tilknyttet opgave 3, men ikke opgave 1 og 2. Brugen af roller skal styrke det virkelighedsnære, kompetenceorienterede og et fokus på karrierekompetence. Eleverne skal således fungere i en økonomrolle for på den måde at blive mere fortrolige med hvad en økonom laver.

Følgende roller kan forekomme ved eksamen:

* Ansat i et økonomisk ministerie (finans-, økonomi-, beskæftigelses-, erhvervs-, udenrigs-)
* Ansat på dansk ambassade i udlandet
* Ansat i en international økonomisk organisation (OECD, WTO, IMF)

Boblere:

* Ansat i interesseorganisation
* Ansat i økonomiske råd/analyseinstitution
* Ansat i storbank
* Ansat i internationalt selskab
* Ansat i kommune
* Ansat i nationalbank

## Hvordan løses opgaverne.

Vi vil igangsætte et arbejde med at præcisere kravene til løsning af skriftlige opgaver i international økonomi. Kravene kan overodnet formuleres således:

Enhver opgave kræver brug af bilag og brug teori. I den sammenhæng har vi på nuværende tidspunkt begreberne:

**Lærebogsfyld**: Angiver opgaver hvor eleven i stor udstrækning besvarer en opgave med de teorier, der er basis for opgaven.

Dette er ikke formelt forkert og kan også for nogle elever være fint for at sikre at teorien er forstået, men tæller ikke før bilagene eller andre elementer fra opgaven bringes i spil.

**Bilagsævl**: Angiver opgaver hvor eleven refererer bilag grundigt, men uden at man kan se at der er økonomisk teori der bidrager til måden besvarelsen struktureres eller bilagene analyseres.

## Selve opgaverne

Opgave 1: Kundskaber:

1. Basale beregningsopgaver baseret på pæne talmængder
   1. Beregne indeks i regneark, udarbejde figur og forklare figuren
   2. Beregne andele i regneark, udarbejde figur og forklare figuren
   3. Beregne vækstrate i regneark, udarbejde figur og forklare figuren
   4. Deflatering af en talserie, udarbejde figur og forklare figuren.
2. Teoriforklaringsopgaver – et økonomisk ræsonnement.
   1. Sammenhængen mellem to samfundsøkonomiske mål i en kontekst.
   2. Sammenhængen mellem en økonomisk politik og et samfundsøkonomisk mål i en kontekst.
3. Udarbejde udbud-efterspørgsels-figurer på basis af den rette linjes ligning og kunne rykke kurverne:
   1. forklare kurvernes hældning
   2. beregne elasticiteten i et punkt.
   3. flytte kurverne
   4. diskutere hvem der rammes af indgreb i prisdannelsen

Opgave 2: Færdigheder:

1. Fortolkning af regression
   1. Hvad kan være forklaringen på relationen mellem begreberne som r viser
   2. og forklaringsgrad
   3. Konfidensinterval/p-værdi
2. Multiplikator
   1. Forklare multiplikatorprocessen i praksis
   2. Fortolkning af forskelle mellem multiplikatorer
   3. Diskutere usikkerheder ved en multiplikatorstørrelse
3. Prioritere og vælge økonomisk politik på basis af
   1. Makroøkonomisk landeanalyse – struktur/et bestemt år – vækstforklaring – engelske begreber bruges
   2. Makroøkonomisk landeanalyse – over tid – sammenhængsforklaringer – engelske begreber bruges
   3. Udviklingsøkonomisk (stadier, strukturer) og socioøkonomisk (demografi, lighed, analfabetisme) landeanalyse
4. Kunne sammenligne to økonomisk politiske løsninger på et problem.

”Boblere”

1. Kildekritisk fortolkning af økonomisk tekst
2. Producere et slidesæt – skal kunne køre uden mundtlig forklaring (hvis, så måske først 2022)
3. gennemføre selvstændig regressionsanalyse

Opgave 3:

* Notatet, baseret på det der er lavet først sat ind i en konkret neutral økonomsituation. Rollebaseret typisk Ministerrådgivning

1. Rammen
2. Data (de resultater der ligger i opgave 1 og 2)
3. Faglig diskussion (fordele-ulemper)
4. Faglig løsning- konklusion

Boblere

* Position paper

## Bilag 1: Oversigt over faglig mål og opgaver

Faglige mål A: Eleverne skal kunne:

1. afgøre, hvilke forhold der har betydning for den samfundsøkonomiske udvikling set i et nationalt, et europæisk og et globalt perspektiv og derigennem demonstrere viden om fagets identitet og metoder
2. identificere, formulere og behandle de samfundsøkonomiske udfordringer, der knytter sig til samfundets økonomiske ubalancer og den økonomiske vækst
3. anvende samfundsøkonomisk teori, modeller og empiri til undersøgelse af de samfundsøkonomiske udfordringer
4. udarbejde et samfundsøkonomisk ræsonnement, herunder kunne forklare sammenhænge mellem en række samfundsøkonomiske forhold med udgangspunkt i empiriske data
5. indsamle, bearbejde og præsentere samfundsøkonomiske informationer til brug for undersøgelser, vurdere informationernes troværdighed og relevans, samt udvikle og vurdere innovative løsninger, herunder i samspil med andre fag
6. fortolke og formidle viden om nationale og internationale samfundsøkonomiske forhold
7. udvælge og anvende relevante matematiske og statistiske redskaber og it-værktøjer.

Herunder er de faglige mål placeret som a til og opgaverne nedad fra 1a til notatet. Afkrydsningen er et forsøg på at angive i hvilken udstrækning de vil blive udprøvet i målene ved de enkelte delopgaver.

|  |  |  |  |  |  |  |  |
| --- | --- | --- | --- | --- | --- | --- | --- |
|  | a | b | c | d | e | f | g |
| Opgave 1 | | | | | | | |
| 1a |  |  |  |  | X |  | X |
| 1b |  |  |  | X | X |  | X |
| 1c |  |  |  | X |  | X |  |
| 2a |  |  | X | X |  |  |  |
| 2b |  |  |  |  |  |  |  |
| 3a |  |  | X | X |  |  | X |
| 3b |  | X | X | X |  |  |  |
| 3c | X |  | X | X |  | X |  |
| Opgave 2 | | | | | | | |
| 1a |  |  |  |  |  |  | X |
| 1b |  |  |  |  | X |  | X |
| 1c |  |  |  |  |  |  | X |
| 2a | X |  |  |  | X |  |  |
| 2b |  | X | X |  |  | X |  |
| 2c |  |  |  |  |  | X |  |
| 3a |  |  |  |  | X | X |  |
| 3b | X | X | X | X | X | X | X |
| 3c | X | X | X | X | X | X | X |
| 4 | X | X | X | X | X | X | X |
| Opgave 3 | | | | | | | |
| Notatet | X | X | X | X | X | X | X |